নবীগঞ্জ প্রতিনিধি ॥ নবীগঞ্জে নারী নির্যাতন মামলার আসামী সাজু দীর্ঘ দিনেও ধরা পড়েনি। এলাকায় দাপটের সাথে সে ঘুরে বেড়াচ্ছে। আসামী রাজু নবীগঞ্জ উপজেলার দীঘলবাক ইউনিয়নের বাটপাড়া গ্রামের সোনাবর মিয়ার পুত্র। গত ১২ মে একই ইউনিয়নের নগরকান্দি গ্রামের আব্দুল সালামের কন্যা সুজিনা বেগম বাদী হয়ে সাজুসহ ৩জনের বিরুদ্ধে নারী নির্যাতন মামলা দায়ের করেন। মামলার অপর আসামী গিয়াস মিয়াকে পুলিশ গ্রেফতার করলেও দাপটশীল সাজু রয়েছে যায় পুলিশের ধরা ছোঁয়ার বাইরে। সাজু মামলার বাদী ও তার পরিবারকে বিভিন্নভাবে হুমকি দিচ্ছে বলে সুজিনা জানান।